
Z A P I S N I K

3. sjednice Vijeća Mjesnog odbora  Dugave,
održane 19. kolovoza 2021. u sjedištu Gradske četvrti Novi Zagreb – istok,
Ulica sv. Mateja 93, s početkom u 18.00 sati


Nazočni članovi vijeća:  Borovac Darko Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Ptiček Berislav, Stojaković i Snežana Stojaković.

Nenazočni članovi vijeća: Pigac Oskar

Ostali nazočni: nema ih


Predsjednik Berislav Ptiček konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara sjednicu izjašnjavanjem o zapisniku 2. sjednice MO Dugave. (8 "za"). 
	Zapisnik je usvojen jednoglasno (8 „za“).

	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – zaključak, donosi se
2. Odluka o izmjenama i dopunama Odluke o davanju u zakup i na drugo korištenje površine javne namjene – zaključak, donosi se
3. Izjašnjavanje o potrebi domara MO Dugave   – skrb o prostorima mjesne samouprave – zaključak, donosi se
4. Zahtjev za uklanjanje penjalice zbog dotrajalosti u dječjem parku u Školskom prilazu; zaključak, donosi se
5. Zahtjev za korekcijom regulacije na semaforu raskrižje Sarajevske i Vatikanske ulice – zaključak, donosi se
6. Izrada projektne dokumentacije za Centralni park Dugave – idejni projekt za krajobrazno uređenje – zaključak, donosi se
7. Mogućnost davanja prava predsjedniku VMO Dugave o obavještavanju gradskog ureda i Zagrebačkog holdinga d.o.o. Podružnice Zrinjevac o brzoj intervenciji potrganih dječjih sprava na dječjim igralištima – zaključak, donosi se
8. Prijedlog članova školskih odbora u OŠ Fran Galović i I.OŠ Dugave – zaključak, donosi se
9. Pitanja, prijedlozi i obavijesti







   Ad 1.  Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – zaključak, donosi se

Predsjednik je izložio prijedlog i otvorio raspravu. Nakon rasprave, Vijeće većinom glasova (5 glasova „za”, a 3 glasa „suzdržana”) donosi 

ZAKLJUČAK
o davanju mišljenja na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
  
1. Vijeće MO Dugave daje pozitivno mišljenje na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

2. Ovaj Zaključak dostavlja se Vijeću Gradske četvrti Novi Zagreb – istok.




Ad 2. Odluka o izmjenama i dopunama Odluke o davanju u zakup i na drugo korištenje površine javne namjene – zaključak, donosi se

Predsjednik je izložio odluku istaknuvši kako navedene izmjene i dopune onemogućavaju samovolju gradonačelnika u donošenju odluka kakva je dosad bila pravilo ponašanja.

Nakon toga je uslijedila rasprava  članova vijeća o dobivenim informacijama, nakon čega Vijeće jednoglasno donosi 

ZAKLJUČAK
o davanju mišljenja na Odluku o izmjenama i dopunama Odluke o davanju u zakup 
i na drugo korištenje površina javne namjene
  
1. Vijeće MO Dugave daje pozitivno mišljenje na Odluku o izmjenama i dopunama Odluke o davanju u zakup i na drugo korištenje površina javne namjene.

2. Ovaj Zaključak dostavlja se Vijeću Gradske četvrti Novi Zagreb – istok.



	

Ad 3. Izjašnjavanje o potrebi domara MO Dugave   – skrb o prostorima mjesne samouprave  – zaključak, donosi se

Predsjednik obavještava članove Vijeća o namjeravanim uštedama u poslovanju nadležnog Gradskog ureda za upravljanje imovinom, te smanjenju broja domara i osoblja zaduženih za čišćenje prostorija.  U raspravi su vijećnici istaknuli učestalost korištenja prostorija u prostorijama mjesne samouprave na području VGČ Novi Zagreb istok, te VMO Dugave na adresi Ulica svetog Mateja 93, te potrebi održavanja zajedničkih prostorija – hodnika, toaleta... - u skladu s odredbama kućnog reda, te je jednoglasno (8 „za”) donesen 

ZAKLJUČAK
o potrebi za radom domara

1. Vijeće MO Dugave smatra da u prostoru postoji potreba za radom domara i predlaže da se 
zadrži već postojeći.

2. Ovaj Zaključak dostavlja se Vijeću Gradske četvrti Novi Zagreb – istok.


	Ad 4. Zahtjev za uklanjanje penjalice zbog dotrajalosti u dječjem parku u Školskom prilazu - zaključak, donosi se 
           
	Predsjednik je članove vijeća informirao o stanju penjalice i obavijest dokumentirao priloženim fotografijama. U raspravi je istaknuto kako sprava predstavlja opasnost za djecu i prolaznike te je jednoglasno (8 „za“) donesen


ZAKLJUČAK
o zahtjevu za hitno uklanjanje sprave na dječjem igralištu u Školskom prilazu

1. Vijeće Mjesnog odbora Dugave, temeljem ukazivanja predstavnika Zrinjevca, gospodina
 Dajaka, i očevidom na terenu uočilo je opasnost koja prijeti od oštećene dječje penjalice u parku u Školskom prilazu. U kontaktu sa stručnom osobom iz Podružnice Zrinjevac ujedno je konstatirano da je penjalici istekao rok trajanja od 10 godina.

2. Vijeće smatra da je dječja sprava na toj lokaciji neophodna, međutim do donošenja rebalansa Plana komunalnih aktivnosti GČ Novi Zagreb – istok, iz kojeg bi se ugradnja nove penjalice financirala, traži da se ona žurno ukloni na teret redovnog održavanja, kako bi se izbjegli potencijalni nesretni slučajevi.

3. Ovaj Zaključak upućuje se Zagrebačkom holdingu d.o.o., podružnici Zrinjevac, Sektoru za proizvodnju i održavanje parkovne opreme, i Vijeću Gradske četvrti Novi Zagreb – istok.


  Ad 5. Zahtjev za korekcijom regulacije na semaforu raskrižje Sarajevske i Vatikanske ulice – zaključak, donosi se


	Zbog pritužbi građana, prvenstveno vozača, predsjednik daje na glasovanje navedeni zahtjev, nakon čega Vijeće jednoglasno (8 „za“) donosi  
			 
	ZAKLJUČAK
o izmjeni regulacije vertikalne signalizacije na raskrižju Sarajevske i Vatikanske ulice

1. Vijeće Mjesnog odbora Dugave smatra korisnim izmijeniti regulaciju vertikalne signalizacije na raskrižju Sarajevske i Vatikanske ulice.

2. Sadašnjom regulacijom Sarajevska ima značajno dulji interval trajanja zelenog svjetla u
odnosu na Vatikansku (gdje zeleno svjetlo traje svega 15-20 sekundi), uslijed čega se 
stvaraju veliki zastoji u Vatikanskoj. Vijeće stoga smatra da te intervale treba uravnotežiti.


3. Ovaj zaključak upućuje se Gradskom uredu za prostorno uređenje, izgradnju Grada, graditeljstvo, komunalne poslove i promet, Odjelu za tehničku regulaciju, sigurnost prometa i sustav javnog parkiranja i Vijeću Gradske četvrti Novi Zagreb – istok.

		
    	Ad 6. Izrada projektne dokumentacije za Centralni park Dugave – idejni projekt za krajobrazno uređenje – zaključak, donosi se


	Predsjednik predlaže povlačenje izjašnjavanja o ovoj točki dnevnog reda jer vijećnici nisu dobili uvid o idejnom projektu o kojem bi se trebali izjasniti, što je jednoglasno usvojeno (8 „za”).


Ad 7. Mogućnost davanja prava predsjedniku VMO Dugave o obavještavanju gradskog ureda i Zagrebačkog holdinga d.o.o. Podružnice Zrinjevac o brzoj intervenciji potrganih dječjih sprava na dječjim igralištima – zaključak, donosi se

Predsjednik obrazlaže potrebu hitnog djelovanja u pojedinim slučajevima, primjerice zamjeni i/ili uklanjanju potrganih dječjih sprava na dječjim igralištima. Nakon rasprave, Vijeće jednoglasno (8 „za“) donosi 

 

Ad 8. Prijedlog članova školskih odbora u OŠ Fran Galović i I.OŠ Dugave – zaključak, donosi se

Na prijedlog predsjednika, predloženi kandidati su se ukratko predstavili, nakon čega Vijeće jednoglasno (8 „za“) donosi
Z A K L J U Č A K
o imenovanju članova školskih odbora osnovnih škola
na području Mjesnog odbora Dugave


	Vijeće Mjesnog odbora Dugave imenuje članove školskih odbora osnovnih škola  na području Mjesnog odbora Dugave u sljedećem sastavu:

1. Osnovna škola Fran Galović: Snežana Bogdanović, članica VMO Dugave
2. I. Osnovna škola Dugave: Kruno Petrinović, potpredsjednik VMO Dugave




[bookmark: _GoBack]
Ad 9. Pitanja, prijedlozi i obavijesti

Predsjednik daje riječ vijećniku Tomislavu Mauroviću koji je kao goruće probleme naselja istaknuo pitanja proširenja vrtića, gradnje nove škole i nemogućnosti da učenici i u novoj školskoj godini 2021./2022. koriste prostor i sadržaje školske sportske dvorane. Zbog toga je vijećnica Snežana Bogdanović predložila sazivanje zajedničkog sastanka predsjednika VMO, budućih članova školskih odbora i svih zainteresiranih vijećnika s ravnateljima OŠ Fran Galović i I.OŠ Dugave s ciljem hitnog pronalaženja rješenja problema, što je jednoglasno podržano, a vijećnik Igor Grobelšek istaknuo je i potrebu hitne sanacije vanjskih školskih igrališta, dok je vijećnik Josip Josipović predložio iscrtavanje parkirnih mjesta na svim za tu svrhu namijenjenim javnim površinama u naselju, te istaknuo probleme invazije potkornih stjenica i komaraca na području naselja i potrebu budućeg preventivnog djelovanja u sklopu rješavanja problema njihovog prekomjernog množenja. 

	







Dovršeno u 19.45 sati.

Zapisnik izradio:
Kruno Petrinović

KLASA: 026-02/21-002/1173
URBROJ: 251-06-11-902-21-3

Predsjednik
Vijeća Mjesnog odbora
Dugave

Berislav Ptiček


